PS-CPFจ่อขายหุ้นกู้ระดมเงิน
&nbsp;
17 ส.ค. 2554

โพสต์ทูเดย์ — PS จ่อออกหุ้นกู้อีก 5,000 ล้านบาท ทริสแจกเครดิต A ขณะที่ CPF เคาะแล้ว หุ้นกู้ 8,000 ล้านบาท แจกดอกเบี้ย 35%
บริษัท ทริส เรทติ้ง ประกาศอันดับเครดิตให้แก่หุ้นกู้ไม่มีประกันชุดใหม่ในวงเงินไม่เกิน 5,000 ล้านบาท ของ บริษัท พฤกษา เรียลเอสเตท (PS) ที่ระดับ “A” ขณะเดียวกันก็คงอันดับเครดิตองค์กรและหุ้นกู้ไม่มีประกันชุดปัจจุบันของบริษัทที่ระดับ “A” แนวโน้มยังคง “คงที่” 
ทั้งนี้ อันดับเครดิตสะท้อนถึงสถานะความเป็นผู้นำในตลาดทาวน์เฮาส์ระดับราคาเฉลี่ยที่ 1 ล้านบาทต่อหลัง รวมทั้งผลงานที่เป็นที่ยอมรับในตลาดที่อยู่อาศัยระดับกลางถึงล่าง ความสามารถในการแข่งขันด้านต้นทุนค่าก่อสร้างและกระแสเงินสดที่แข็งแกร่ง แต่อนาคตจะถูกลดทอนจากอัตราส่วนเงินกู้รวมต่อโครงสร้างเงินทุนที่จะเพิ่มขึ้น ตลอด จนการเมืองภายในประเทศที่ยังไม่มีเสถียรภาพ ธุรกิจอสังหาริมทรัพย์ที่เป็นวงจรขึ้นลง และการแข่งขันในการซื้อที่ดินของผู้ประกอบการที่ทวีความรุนแรงยิ่งขึ้น
รายงานข่าวจากบริษัท ทริส เรทติ้ง เปิดเผยว่า ยอดขายของ PS ปรับตัวดีขึ้นอย่างต่อเนื่องในช่วง 3 ปีที่ผ่านมา โดยในปี 2552 เพิ่มขึ้น 41% เป็น 22,775 ล้านบาท จาก 16,188 ล้านบาท ในปี 2551 ในช่วง 8 เดือนแรกของปี 2553 บริษัทมียอดขายสูงถึง 26,092 ล้านบาท ซึ่งเพิ่มขึ้นอย่างมากจาก 12,944 ล้านบาท ในช่วงเดียวกันของปี 2552 ยอดขายที่เพิ่มขึ้น สะท้อนถึงความสำเร็จในการเปิดตัวโครงการใหม่หลายโครงการ
สำหรับรายได้รวมของบริษัทก็เป็นไปในทิศทางเดียวกับยอดขายที่ปรับตัวดีขึ้น รายได้รวมในปี 2552 เพิ่มขึ้นถึง 46% เป็น 1.89 หมื่นล้านบาท จาก 1.29 หมื่นล้านบาท ในปี 2551 และรวมครึ่งแรกของปี เท่ากับ 1.25 หมื่นล้านบาท เพิ่มขึ้น 70% จาก 7,406 ล้านบาท ในช่วงเดียวกันของปี 2552
ด้าน บริษัท เจริญโภคภัณฑ์อาหาร (CPF) เตรียมเสนอขายหุ้นกู้มูลค่าไม่เกิน 8,000 ล้านบาท ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ 2 ชุด อายุ 4 ปี โดยปีที่ 13 จ่ายดอกเบี้ย 3% ปีที่ 4 จ่ายดอกเบี้ย 4% หุ้นกู้ 7 ปี โดยปีที่ 13 จ่ายดอกเบี้ย 3% ปีที่ 45 จ่ายดอกเบี้ย 4% และปีที่ 67 จ่ายดอกเบี้ย 5% 
ทั้งนี้ บริษัทจะนำเงินไปชำระคืนเงินกู้ยืมและใช้ในกิจการของบริษัทสำหรับผู้ลงทุนทั่วไป ซึ่งเป็นผู้ถือหุ้นเดิมจองซื้อ วันที่ 2627 ต.ค. ส่วนผู้ลงทุนและผู้ลงทุนประชาชนทั่วไป วันที่ 12 พ.ย. 2553
ก่อนหน้านี้ CPF ได้ให้บริษัท ทริส เรทติ้ง จัดอันดับความน่าเชื่อถือ และได้เครดิต “A+” แนวโน้มเชิงบวก